ತನಿಖೆ ಪ್ರಕರಣಗಳಲ್ಲಿ ಪ್ರಚೋದಕ ಅಂಶಗಳ ಕೊರತೆ ಉಂಟಾದಾಗ ಹೋಮ್ಸ್ ಮಾದಕ ವಸ್ತು ಸೇವನೆಯ ಮೊರೆ ಹೋಗುತ್ತಾನೆ. ಕೊಕೇನ್ ಈತನು ಬಳಸುವ ಮಾದಕ ವಸ್ತು. ಇದನ್ನು ಶೇಕಡಾ ಏಳರ ದ್ರಾವಣದಲ್ಲಿ ಬೆರೆಸಿ ಚುಚ್ಚಿಕೊಳ್ಳುವುದು ಈತನ ರೂಢಿ.ಇದಕ್ಕಾಗಿ ಸಿರಿಂಜ್ ಒಂದನ್ನು ಚರ್ಮದ ಚೀಲದಲ್ಲಿ ಹಾಕಿ ತನ್ನ ಬಳಿ ಇಟ್ಟುಕೊಂಡಿರುತ್ತಾನೆ.ಷರ್ಲಾಕ್‌ ಹೋಮ್ಸ್‌ ಕೆಲವೊಮ್ಮೆ ಮಾರ್ಫೀನ್‌ ಬಳಸುತ್ತಾನಾದರೂ, ಅಫೀಮು ಅಡ್ಡೆಗೆ ಭೇಟಿ ನೀಡಿದ ಮೇಲೆ ಇದರ ಬಳಕೆಯನ್ನು ಸುತರಾಮ್ ಒಪ್ಪುವುದಿಲ್ಲ. 19ನೆಯ ಶತಮಾನದ ಉತ್ತರಾರ್ಧದ ಇಂಗ್ಲೆಂಡ್‌ನಲ್ಲಿ ಈ ಮೂರೂ ಮಾದಕಗಳ ಬಳಕೆಗೆ ಕಾನೂನಿನ ಸಮ್ಮತಿ ಇತ್ತು.

ಹೋಮ್ಸ್‌ ಮಾದಕ ವಸ್ತು ಬಳಸುವುದನ್ನು ವೈದ್ಯಕೀಯವಾಗಿಯೂ ಡಾ|ವ್ಯಾಟ್ಸನ್‌ ಆಕ್ಷೇಪಿಸದಿರುವುದು ಆತ ವಿಕ್ಟೋರಿಯನ್‌ "" ವೈದ್ಯಕೀಯ ಸಂಪ್ರದಾಯಸ್ಥನೆಂಬುದನ್ನು ಬಿಂಬಿಸುತ್ತದೆ. ತನ್ನ ಸ್ನೇಹಿತನ ಮಾದಕ ವ್ಯಸನದ ದುಶ್ಚಟವನ್ನು ನೈತಿಕ ನೆಲೆಯಲ್ಲಿ ವ್ಯಾಟ್ಸನ್ ಒಪ್ಪುವುದಿಲ್ಲ.ಇದೊಂದೇ 'ಆತನ ದುಃಶ್ಚಟ'ಎಂದು ಹೇಳುತ್ತಾನಾದರೂ ಹೋಮ್ಸ್‌ನ ಮಾನಸಿಕ ಆರೋಗ್ಯ ಮತ್ತು ಅಮೋಘ ಬುದ್ಧಿಶಕ್ತಿಯ ಮೇಲೆ ದುಃಷ್ಪರಿಣಾಮ ಬೀರಬಹುದೆಂಬುದು ವ್ಯಾಟ್ಸನ್‌ನ ತಳಮಳ [25][26] ಹೋಮ್ಸ್‌ ಮಾದಕಗಳ ಬಳಕೆಯನ್ನು ನಿಲ್ಲಿಸುವಂತೆ ಮಾಡಿದೆನೆಂದು ನಂತರದ ಕಥೆಗಳಲ್ಲಿ, ತಾನೇ ಹೇಳಿಕೊಳ್ಳುತ್ತಾನೆ. ಆದರೂ ಆತನ ವೈದ್ಯ ಮಿತ್ರನೊಬ್ಬನ ಪ್ರಕಾರ, ಷರ್ಲಾಕ್‌ ಹೋಮ್ಸ್‌ ವ್ಯಸನಿಯಾಗಿಯೇ ಉಳಿಯುತ್ತಾನೆ, ಆತನ ಚಟ " ಕೇವಲ ನಿದ್ರಿಸುತ್ತಿದೆಯೇ ಹೊರತು ಅಳಿದು ಹೋಗಿಲ್ಲ"

ವಸ್ತು ಸಂಗ್ರಹಾಲಯಗಳು
ಅಂಗನೆಯರ ಸಂಗ
ಡಾ|ವ್ಯಾಟ್ಸನ್‌ ಜೊತೆಗಿನ ಜೀವನ
ಮಾದಕ ವಸ್ತು ಸೇವನೆ